Выбрыкі Мадуры выклікалі незадаволенне нават з боку саюзных Каракасу левых рэжымаў Лацінскай Амерыкі. Што ўжо казаць пра Вашынгтон, дзе заўжды разглядалі феномен чавістаў як выклік. У Злучаных Штатах нават дапусцілі магчымасць вайсковай інтэрвенцыі ў Венесуэлу, аднак да адпраўкі марскіх пехацінцаў наўрад ці дойдзе. Санкцыі, якія зараз абмяркоўваюцца ў Аб’яднанні амерыканскіх дзяржаў, будуць эканамічнымі. Яны працягнуцца да таго часу, пакуль Мадура не верне ўладу парламенту. Дарэчы, агрэсіўныя пасажы Белага дому, наадварот, трошкі ўзнялі рэйтынг Мадуры, які грае на антыамерыканскіх забабонах.